Լյուբով Պոպովա

**Լյուբով Սերգեևնա Պոպովա** (, ), ռուս խորհրդային գեղանկարչուհի, նկարիչ-ավանգարդիստ (սուպրեմատիզմ, կուբիզմ, կուբոֆուտուրիզմ, կոնստրուկտիվիզմ), գրաֆիկ, դիզայներ, թատերական նկարիչ։

## Կենսագրություն
Լյուբով Պոպովան ծնվել է 1889 թվականի ապրիլի 24-ին (նոր տոմարով՝ մայիսի 6-ին) Կրասնովիդովո կալվածքում (գյուղ Իվանովսկոե, Մասկվայի նահանգ), հարուստ ձեռնարկատիրոջ ընտանիքում։

Նկարչության առաջին դասերը Լյուբով Պոպովան առել է նկարիչ Կ. Օռլովից, որ մտերիմ է եղել իր ընտանիքի հետ։

1906 թվականին Լյուբով Պոպովան մեկնել է Մոսկվա, որտեղ միջնակարգ կրթություն է ստացել Ս. Արսենևայի գիմնազիայում։ 1908 թվականից Լյուբով Պոպովան մասնավոր դասեր է առել Կոնստանտին Յուոնի գեղարվեստի դպրոցում։

1910 թվականին Լյուբով Պոպովան մեկնել է Իտալիա, որտեղ նկարչության մասնավոր դասեր է առել։ 1912 թվականին այցելել է Փարիզ, որտեղ գեղանկարչությամբ է զբաղվել Անրի Լե Ֆակոնեի ու Ժան Մետցենժեի մոտ։

1918 թվականին Լյուբով Պոպովան ամուսնացել է արվեստի պատմաբան Բորիս Նիկոլաևիչ ֆոն Էդինգի հետ, ով հեղինակել է «Ростов Великий, Углич» ուսումնասիրությունը, որ լույս է տեսել «Գեղարվեստական անցյալի հուշարձաններ» () շարքում։

Լյուբով Պոպովան տարվել է սուպրեմատիզմով, դարձել Կազիմիր Մալևիչի *Սուպրեմուս* խմբի անդամ, աշխատել սուպրեմատիստ այլ նկարիչների հետ։

Մեյերխոլդի անվան թատրոնի երկու ներկայացումների համար Լյուբով Պոպովան բեմը զարդարել է «բեմական կոնստրուկտիվիզմի» ոճով. այդ ներկայացումներն են Ֆեռնան Կրոմելինկի «Մեծահոգի եղջյուրակիրը» (1922) և Սերգեյ Տրետյակովի «Земля дыбом» ըստ Մ. Մարտինեի «Գիշեր» պիեսի (1923):

1924 թվականի մայիսի 23-ին քութեշից մահացել է Լյուբով Պոպովայի որդին։ 1924 թվականի մայիսի 25-ին նույնպես քութեշից մահացել է Լյուբով Պոպովան։ Թաղված է Վագանկովյան գերեզմանատանը։

Նույն թվականի դեկտեմբերին Մոսկվայում տեղի է ունեցել Լյուբով Պոպովայի աշխատանքների անհատական ցուցահանդեսը։

2012 թվականի դեկտեմբերի 19-ին Լյուբով Պոպովայի անվամբ կոչվել է խառնարան Մերկուրի մոլորակի վրա։

Լյուբով Պոպովայի աշխատանքներից ցուցադրվում են Տրետյակովյան պատկերասրահում (Մոսկվա), Ռուսական պետական թանգարանում (Սանկտ Պետերբուրգ, Կանադայի ազգայյին պատկերասրահում (Օտտավա), Տիսեն-Բորնեմիսայի թանգարանում (, Մադրիդ), Կրասնոյարսկի Վ. Սուրիկովի անվան կերպարվեստի պետական թանգարանում։

## Պատկերասրահ

Պատկեր:Popova Air Man Space.jpg|Մարդ + օդ + տարածություն, 1912
Պատկեր:Popova Philosopher.jpg|Փիլիսոփայի դիմանկար, 1915
Պատկեր:Ljubow Popowa - Stillleben mit Gitarre.jpeg|Նատյուրմորտ կիթառով, 1915
Jug on a table by L.Popova (1915, GTG) by shakko.jpg|«Կուժը սեղանին: Պլաստիկ գեղանկարչություն», 1915


## Երևանյան ցուցադրություն
2021 թվականին, «Եվրոպական ժառանգության օրերի» շրջանակներում Երևանում՝ Ռուսական արվեստի թանգարանում, ժամանակավոր ցուցադրության են ներկայացվել Լյուբով Պոպովայի երկու նկար հայ հավաքորդ Վարդան Ասծատրյանի անձնական հավաքածուից։ Նկարներից մեկը կուբոֆուտուրիստական յուղանկար է, որում պատկերված է կարմիր դրոշը ձեռքին հեղափոխական, ենթադրաբար՝ Իոսիֆ Ստալինը։ Դրոշի վրա ռուսերենով գրված է *Газе*: Ենթադրվում է, որ դա ռուսերեն *[[թերթ|լրագիր]]* (Газета) բառի մի մասն է, իսկ վերևում պատկերված 4 թիվը, հավանաբար լրագրի համարն է։ Նկարում նշմարվող հածանավի պատկերը, թերևս, ակնարկում է «Ավրորա» հածանավը։ Պոպովան 1921 թվականին նկարված իր այդ նկարում Ստալինին ներկայացրել է որպես  հեղափոխության խորհրդանիշ, ինչը վկայում է, որ Պոպովան ֆուտուրիզմին բնորոշ ձևով կանխագուշակել է ապագան։

Ժամանակավոր ցուցադրության ներկայացված երկրորդ նկարը սուպրեմատիստական ստեղծագործություն է, կոչվում է «Տարածական-ուժային կառուցվածքներ», որը 1900-ականների սկզբին ցուցադրվել է Քյոլնի պատկերասրահում, ինչի մասին է վկայում նկարի հակառակ կողմում դրված կնիքը։ Ըստ Վ. Աստծատրյանի, նաև աստվածային տարրն է առկա։ Վատմանի վրա արված այս աշխատանքն ըստ աերոդինամիկայի օրենքի, ձախից աջ ընթացող շարժում է պատկերված՝ ավելի լայն մակերեսից դեպի նեղ անցում։


Popova "The avant-garde from Novinsky boulevard" (Exhibition Poster, Museum of Russian Art 2021, Yerevan).jpg|Երևանյան ցուցադրության պոստեռ, 2021
Popova "Revolutionary (Koba)", 2021.jpg|«Հեղափոխականը (Կոբա)», 1921
Popova - "Space-force construction" (1921), Museum of Russian Art (Yerevan, 2021).jpg|«Տարածական-ուժային կառուցվածքներ» նկարի դիմերեսը
Popova - "Space-force construction", 1921 (reverse side), Museum of Russian Art (Yerevan, 2021).jpg|«Տարածական-ուժային կառուցվածքներ» նկարի դարձերսը
Popova, European Heritage Days, Yerevan, 2021.jpg|Եվրոպական ժառանգության օրերի շրջանակներում նկարների ցուցադրության վահանակ


## Ծանոթագրություններ

## Գրականություն
### Գրքեր
* 

### Հոդվածներ
* 
* 
* 

## Արտաքին հղումներ
* Биография на сайте «Яндекс. Словари»
* Биография на сайте Хроно. Ру
* Биография Л. С. Поповой на сайте «Россия Великая»

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:20-րդ դարի ռուս նկարիչներ
Կատեգորիա:Խորհրդային նկարիչներ
Կատեգորիա:Կուբիզմ
Կատեգորիա:Ռուս նկարիչներ
Կատեգորիա:Ռուս նկարչուհիներ
Կատեգորիա:Ռուսական կայսրության նկարիչներ
Կատեգորիա:Վագանկովյան գերեզմանատանը թաղվածներ